Návrh ROZHODNUTIE RADY o podpísaní v mene Európskej únie a jej členských štátov Protokolu, ktorým sa mení euro-stredozemská dohoda o leteckej doprave medzi Európskou úniou a jej členskými štátmi na jednej strane a Jordánskym hášimovským kráľovstvom na strane druhej na účely zohľadnenia pristúpenia Chorvátskej republiky k Európskej únii a o jeho predbežnom vykonávaní /* COM/2015/02 final - 2015/0002 (NLE) */





DÔVODOVÁ SPRÁVA 1. Kontext návrhu 110 || · Dôvody a ciele návrhu/všeobecný kontext O euro-stredozemskej dohode o leteckej doprave medzi Európskou úniou, jej členskými štátmi a Jordánskym hášimovským kráľovstvom sa rokovalo na základe rozhodnutia Rady prijatého v októbri 2007, ktorým sa schvaľuje začatie rokovaní. Dohoda bola podpísaná 15. decembra 2010. 120 || Chorvátska republika pristúpila k Európskej únii 1. júla 2013. Podľa článku 6 ods. 2 Aktu o podmienkach pristúpenia sa Chorvátsko zaviazalo pristúpiť k dohodám uzavretým alebo podpísaným členskými štátmi a Úniou s jednou alebo viacerými tretími krajinami alebo s medzinárodnou organizáciou. Na pristúpenie Chorvátska k uvedenej dohode s Jordánskom sa uplatňuje zjednodušený postup. Protokol by preto mal byť podpísaný v súlade s týmto postupom a s článkom 218 ods. 5 Zmluvy o fungovaní Európskej únie. V protokole sa stanovujú potrebné jazykové úpravy dohody, ktoré vyplývajú z pristúpenia Chorvátska. 130 || · Existujúce ustanovenia v oblasti návrhu Ustanoveniami protokolu sa nahrádzajú alebo dopĺňajú ustanovenia euro-stredozemskej dohody o leteckej doprave medzi Európskou úniou, jej členskými štátmi a Jordánskym hášimovským kráľovstvom. 140 || · Súlad s ostatnými politikami a cieľmi Únie Dohoda s Jordánskom je súčasťou rámca vonkajšej politiky Únie v oblasti letectva, ktorý Komisia zriadila oznámením KOM(2005) 79: „Rozvoj vonkajšej politiky Spoločenstva v oblasti letectva“. Toto oznámenie bolo predmetom nedávnej revízie prostredníctvom oznámenia Komisie COM(2012)556: „Vonkajšia politika EÚ v oblasti letectva – riešenie budúcich úloh“ a zodpovedajúcich záverov Rady. 2. Konzultácie so zainteresovanými stranami a posúdenie vplyvu || · Konzultácie so zainteresovanými stranami 211 || Metódy konzultácie, hlavné cieľové sektory a všeobecný profil respondentov Neuplatňuje sa. 212 || Zhrnutie odpovedí a spôsob, akým sa zohľadnili Neuplatňuje sa. 3. PRÁVNE PRVKY NÁVRHU 305 || · Zhrnutie navrhovaných opatrení Protokolom sa zabezpečuje potrebná zmena euro-stredozemskej dohody o leteckej doprave medzi Európskou úniou, jej členskými štátmi a Jordánskym hášimovským kráľovstvom po pristúpení Chorvátska k EÚ 1. júla 2013. 310 || · Právny základ Článok 100 ods. 2 a článok 218 ods. 5 Zmluvy o fungovaní Európskej únie, v spojení s článkom 6 ods. 2 Aktu o pristúpení. 4. Vplyvy na rozpočet 409 || Návrh nemá vplyv na rozpočet Únie. 5. DOPLŇUJÚCE INFORMÁCIE 570 || · Podrobné vysvetlenie návrhu Rada sa vyzýva, aby schválila podpísanie Protokolu, ktorým sa mení euro-stredozemská dohoda o leteckej doprave medzi Európskou úniou, jej členskými štátmi a Jordánskym hášimovským kráľovstvom. Tento protokol by sa mal predbežne vykonávať odo dňa jeho podpísania. 2015/0002 (NLE) Návrh ROZHODNUTIE RADY o podpísaní v mene Európskej únie a jej členských štátov Protokolu, ktorým sa mení euro-stredozemská dohoda o leteckej doprave medzi Európskou úniou a jej členskými štátmi na jednej strane a Jordánskym hášimovským kráľovstvom na strane druhej na účely zohľadnenia pristúpenia Chorvátskej republiky k Európskej únii a o jeho predbežnom vykonávaní RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 100 ods. 2 a článok 218 ods. 5, so zreteľom na Akt o pristúpení Chorvátska, a najmä na jeho článok 6 ods. 2 druhý pododsek, so zreteľom na návrh Európskej komisie, keďže: (1) Rada 14. septembra 2012 poverila Komisiu začatím rokovaní v mene Únie a jej členských štátov a Chorvátskej republiky o uzavretí Protokolu, ktorým sa mení euro-stredozemská dohoda o leteckej doprave medzi Európskou úniou a jej členskými štátmi na jednej strane a Jordánskym hášimovským kráľovstvom na strane druhej, aby sa zohľadnilo pristúpenie Chorvátskej republiky k Európskej únii (ďalej len „protokol“). (2) Tieto rokovania sa úspešne ukončili 24. apríla 2014. (3) Protokol by sa mal podpísať v mene Únie a jej členských štátov s výhradou jeho uzavretia k neskoršiemu dátumu. (4) Protokol by sa mal do ukončenia postupov potrebných na jeho uzavretie predbežne vykonávať, PRIJALA TOTO ROZHODNUTIE: Článok 1 1. Týmto sa v mene Únie a jej členských štátov schvaľuje podpísanie Protokolu, ktorým sa mení euro-stredozemská dohoda o leteckej doprave medzi Európskou úniou a jej členskými štátmi na jednej strane a Jordánskym hášimovským kráľovstvom na strane druhej na účely zohľadnenia pristúpenia Chorvátskej republiky k Európskej únii, s výhradou uzavretia uvedeného protokolu. 2. Text protokolu je pripojený k tomuto rozhodnutiu. Článok 2 Generálny sekretariát Rady udelí osobe(-ám), ktorú(-é) určí vyjednávač protokolu, plnú moc na podpísanie protokolu s výhradou jeho uzavretia. Článok 3 Protokol sa vykonáva predbežne v súlade s jeho článkom 3 ods. 2 od podpisu zmluvnými stranami až do jeho nadobudnutia platnosti. Článok 4 Toto rozhodnutie nadobúda účinnosť dňom jeho prijatia. V Bruseli Za Radu predseda PRÍLOHA Protokol, ktorým sa mení euro-stredozemská dohoda o leteckej doprave medzi Európskou úniou a jej členskými štátmi na jednej strane a Jordánskym hášimovským kráľovstvom na strane druhej na účely zohľadnenia pristúpenia Chorvátskej republiky k Európskej únii k návrhu rozhodnutia Rady o podpísaní v mene Európskej únie a jej členských štátov Protokolu, ktorým sa mení euro-stredozemská dohoda o leteckej doprave medzi Európskou úniou a jej členskými štátmi na jednej strane a Jordánskym hášimovským kráľovstvom na strane druhej na účely zohľadnenia pristúpenia Chorvátskej republiky k Európskej únii a o jeho predbežnom vykonávaní PROTOKOL, ktorým sa mení euro-stredozemská dohoda o leteckej doprave medzi Európskou úniou a jej členskými štátmi na jednej strane a Jordánskym hášimovským kráľovstvom na strane druhej na účely zohľadnenia pristúpenia Chorvátskej republiky k Európskej únii, RAKÚSKA REPUBLIKA, BELGICKÉ KRÁĽOVSTVO, BULHARSKÁ REPUBLIKA, Chorvátska republika, CYPERSKÁ REPUBLIKA, ČESKÁ REPUBLIKA, DÁNSKE KRÁĽOVSTVO, ESTÓNSKA REPUBLIKA, FÍNSKA REPUBLIKA, FRANCÚZSKA REPUBLIKA, SPOLKOVÁ REPUBLIKA NEMECKO, HELÉNSKA REPUBLIKA, MAĎARSKO, ÍRSKO, TALIANSKA REPUBLIKA, LOTYŠSKÁ REPUBLIKA, LITOVSKÁ REPUBLIKA, LUXEMBURSKÉ VEĽKOVOJVODSTVO, MALTSKÁ REPUBLIKA, HOLANDSKÉ KRÁĽOVSTVO, POĽSKÁ REPUBLIKA, PORTUGALSKÁ REPUBLIKA, RUMUNSKO, SLOVENSKÁ REPUBLIKA, SLOVINSKÁ REPUBLIKA, ŠPANIELSKE KRÁĽOVSTVO, ŠVÉDSKE KRÁĽOVSTVO, SPOJENÉ KRÁĽOVSTVO VEĽKEJ BRITÁNIE A SEVERNÉHO ÍRSKA, ako zmluvné strany Zmluvy o Európskej únii a Zmluvy o fungovaní Európskej únie a ako členské štáty Európskej únie (ďalej len „členské štáty“), a EURÓPSKA ÚNIA, na jednej strane, a JORDÁNSKE HÁŠIMOVSKÉ KRÁĽOVSTVO, na strane druhej; so zreteľom na pristúpenie Chorvátskej republiky k Európskej únii 1. júla 2013, SA DOHODLI TAKTO: Článok 1 Chorvátska republika je zmluvnou stranou euro-stredozemskej dohody o leteckej doprave podpísanej Európskou úniou a jej členskými štátmi a Jordánskym hášimovským kráľovstvom 15. decembra 2010 (ďalej len „dohoda“). Článok 2 Znenie dohody v chorvátskom jazyku, ktoré je pripojené k tomuto protokolu, sa stáva autentickým za rovnakých podmienok ako ostatné jazykové verzie. Článok 3 1. Tento protokol podlieha schváleniu zmluvných strán v súlade s ich vlastnými postupmi. Platnosť nadobúda v deň nadobudnutia platnosti dohody. Avšak v prípade, že zmluvné strany schvália tento protokol až po nadobudnutí platnosti dohody, protokol nadobudne platnosť podľa článku 29 ods. 1 dohody jeden mesiac po dátume, keď si strany navzájom oznámia, že ich príslušné vnútorné schvaľovacie postupy boli ukončené. 2. Tento protokol je neoddeliteľnou súčasťou dohody a vykonáva sa predbežne odo dňa jeho podpísania zmluvnými stranami. V …..…, v dvoch vyhotoveniach, dňa ........., v bulharskom, chorvátskom, českom, dánskom, holandskom, anglickom, estónskom, fínskom, francúzskom, nemeckom, gréckom, maďarskom, talianskom, lotyšskom, litovskom, maltskom, poľskom, portugalskom, rumunskom, slovenskom, slovinskom, španielskom, švédskom a arabskom jazyku, pričom každé znenie je rovnako autentické. ZA ČLENSKÉ ŠTÁTY ZA JORDÁNSKE HÁŠIMOVSKÉ KRÁĽOVSTVO ZA EURÓPSKU ÚNIU